《讯天城寺梅信兼柬藏公》
清代·李锴

山寺老梅近何似，昔年逋客记幽寻。相逢一唤春愁醒，自许能知古意深。

驴背风尘将寸柬，夜来冰雪搅离心。藏公独具真情性，几绕寒香作野吟。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。